CELEX: 32018R1263
Language: da
Date: 2018-09-20 00:00:00
Title: Kommissionens gennemførelsesforordning (EU) 2018/1263 af 20. september 2018 om skemaerne til pakkeleveringsvirksomheders indgivelse af oplysninger, jf. Europa-Parlamentets og Rådets forordning (EU) 2018/644

21.9.2018   
               
               
                  DA
               
               
                  Den Europæiske Unions Tidende
               
               
                  L 238/65
               
            
         KOMMISSIONENS GENNEMFØRELSESFORORDNING (EU) 2018/1263
         af 20. september 2018
         om skemaerne til pakkeleveringsvirksomheders indgivelse af oplysninger, jf. Europa-Parlamentets og Rådets forordning (EU) 2018/644
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/644 af 18. april 2018 om grænseoverskridende pakkeleveringstjenester (1), særlig artikel 4, stk. 4, og
         ud fra følgende betragtninger:
         
                     (1)
                  
                  
                     Der er ved forordning (EU) 2018/644 fastsat særlige bestemmelser med henblik på at forbedre grænseoverskridende pakkeleveringstjenester ud over de bestemmelser, der er fastsat i Europa-Parlamentets og Rådets direktiv 97/67/EF (2). Bestemmelserne vedrører navnlig myndighedstilsyn i forbindelse med pakkeleveringstjenester og gennemsigtigheden af takster for visse grænseoverskridende pakkeleveringstjenester.
                  
               
                     (2)
                  
                  
                     Der stilles ved forordning (EU) 2018/644 krav om, at pakkeleveringsvirksomheder indgiver oplysninger om sig selv til den nationale forvaltningsmyndighed i den medlemsstat, hvor de er etableret, ved hjælp af et skema opstillet af Kommissionen.
                  
               
                     (3)
                  
                  
                     I henhold til artikel 4, stk. 1, i forordning (EU) 2018/644 skal pakkeleveringsvirksomhederne kun indgive oplysningerne om sig selv én gang, og de skal underrette den nationale forvaltningsmyndighed om enhver ændring af disse oplysninger inden for en frist på 30 dage. I henhold til artikel 4, stk. 3, i forordning (EU) 2018/644 skal der indgives oplysninger om pakkeleveringsvirksomhedens aktiviteter hvert år. Der bør derfor opstilles to særskilte skemaer til indgivelse af de pågældende oplysninger.
                  
               
                     (4)
                  
                  
                     For at undgå dobbelttælling af pakker bør pakkeleveringsvirksomhederne ved indgivelse af oplysninger om antallet af og omsætningen for pakker, som er blevet håndteret i løbet af det foregående kalenderår, angive, hvorvidt der er indgået aftale om pakkeleveringstjenesterne med afsenderen eller pakkerne håndteres på vegne af en anden pakkeleveringsvirksomhed. De oplysninger, der indgives, bør også omfatte oplysninger om, hvorvidt pakkerne sendes til eller modtages fra destinationer inden for eller uden for Unionen, da dette vil have indflydelse på etaperne i den postleveringskæde, der varetages af den pågældende virksomhed.
                  
               
                     (5)
                  
                  
                     Da de oplysninger, der anmodes om, skal behandles af medlemsstaternes nationale forvaltningsmyndigheder, og i betragtning af disse myndigheders ekspertise er skemaerne blevet udarbejdet i tæt samarbejde med Gruppen af Europæiske Forvaltningsmyndigheder for Posttjenester.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 21 i direktiv 97/67/EF —
                  
               VEDTAGET DENNE FORORDNING:
         
            Artikel 1
            Skemaerne til indgivelse af de i artikel 4, stk. 1 og 3, i forordning (EU) 2018/644 omhandlede oplysninger er opstillet i bilag I og II til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. september 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 112 af 2.5.2018, s. 19.
         
            (2)  Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT L 15 af 21.1.1998, s. 14).
      
      
         
            BILAG I
            Tekst af billedet
            
               Skema til indgivelse af oplysninger, jf. artikel 4, stk. 1, i forordning (EU) 2018/644 (1)
               Tabel 1. Oplysninger om pakkeleveringsvirksomheden
               Navn
               Juridisk status og form
               Registreringsnummer i et handelsregister eller tilsvarende register
               Momsregistreringsnummer
               Virksomhedens adresse
               Hvis det er relevant, navn på den gruppe eller det franchisenet af pakkeleveringsvirksomheder, som pakkeleveringsvirksomheden hører til.
               Indgivelsesdato
               Tabel 2. Kontaktoplysninger for en kontaktperson
               For- og efternavn:
               Funktion
               E-mailadresse
               Telefonnummer
               Tabel 3. Karakteristika for de pakkeleveringstjenester, der tilbydes (2)
               Etaper i postleveringskæden
               indsamling
               sortering
               transport
               omdeling
               Omfattet af forsyningsplig-ten (3)
               Ikke omfattet af forsyningspligten
               Bemærkninger/kommentarer
               Tabel 4. Detaljeret beskrivelse af de pakkeleveringstjenester, der tilbydes (4)
               Tabel 5. Almindelige vilkår og betingelser for pakkeleveringstjenester (5)
               Link(s):
               (1) I overensstemmelse med artikel 4, stk. 5, i forordning (EU) 2018/644 kan de nationale forvaltningsmyndigheder pålægge oplysningskrav ud over dem, der er omhandlet i samme forordnings artikel 4, stk. 1. Kravet om at indgive de i artikel 4, stk. 1, i forordning (EU) 2018/644 omhandlede oplysninger er underlagt samme forordnings artikel 4, stk. 6 og 7.
               (2) Sæt kryds i de rubrikker, der svarer til de tilbudte tjenester. Sæt ikke kryds i rubrikken, hvis tjenesten tilbydes af en underleverandør.
               (3) Forsyningspligt.
               (4) Giv disse oplysninger, hvis det er muligt, og angiv, hvorvidt der tilbydes en merværdi.
               (5) Vedlæg en kopi af de relevante dokumenter som bilag til dette skema. Giv også nærmere oplysninger vedrørende klageprocedurer for brugere samt potentielle ansvarsbegrænsninger. Angiv link(s), hvis de relevante dokumenter er tilgængelige online.
            
         
      
      
         
            BILAG II
            Tekst af billedet
            
               Skema til indgivelse af oplysninger, jf. artikel 4, stk. 3, i forordning (EU) 2018/644 (1)
               Pakkeleveringsvirksomhedens navn
               Registreringsnummer i et handelsregister eller tilsvarende register
               Indgivelsesdato (2)
               Kontaktpersonens navn
               År, for hvilket der indgives oplysninger
               Tabel 1. Antal (3) pakker, som er blevet håndteret i løbet af det foregående kalenderår, og årlig omsætning for pakkeleveringstjenester i det foregående kalenderår (4) i den medlemsstat, hvor pakkeleveringsvirksomheden er etableret (5)
               Tabel 1.1. Indenlandske pakkeleveringstjenester
               En-hed
               Aftalt med afsenderen
               Håndteret på vegne af en anden virksomhed
               Bemærknin-ger
               Antal pakker (6)
               Omsætning for pakkeleveringstjenester (7)
               Tabel 1.2. Indgående grænseoverskridende pakkeleveringstjenester (inden for og uden for Unionen/Det Europæiske Økonomiske Samarbejdsområde (EØS))
               En-hed
               Aftalt medafsenderen
               Håndteret på vegne af en anden virksomhed
               Bemærknin-ger
               Indgående pakker i alt (1)
               hvoraf antal indgående pakker fra områder INDEN FOR Unionen/EØS (1)
               hvoraf antal indgående pakker fra områder UDEN FOR Unionen/EØS (1)
               Omsætning for indgående pakkeleveringstjenester (2)
               hvoraf omsætning for indgående pakkeleveringstjenester fra områder INDEN FOR Unionen/EØS (2)
               hvoraf omsætning for indgående pakkeleveringstjenester fra områder UDEN FOR Unionen/EØS (2)
               Tabel 1.3. Udgående grænseoverskridende pakkeleveringstjenester (inden for og uden for Unionen/EØS)
               En-hed
               Aftalt med afsenderen
               Håndteret på vegne af en anden virksomhed
               Bemærknin-ger
               Antal pakker (1)
               hvoraf antal udgående pakker til områder INDEN FOR Unionen/EØS (1)
            
            Tekst af billedet
            
               hvoraf antal udgående pakker til områder UDEN FOR Unionen/EØS (1)
               Samlet omsætning for udgående pakkeleveringstjenester (2)
               hvoraf omsætning for udgående pakkeleveringstjenester til områder INDEN FOR Unionen/EØS (2)
               hvoraf omsætning for udgående pakkeleveringstjenester til områder UDEN FOR Unionen/EØS (2)
               Tabel 2. Antal personer, der har arbejdet for pakkeleveringsvirksomheden i løbet af det foregående kalenderår og var beskæftiget med pakkeleveringstjenester i den medlemsstat, hvor virksomheden er etableret
               30/06/20XX
               31/12/20XX
               Bemærkninger
               Fuldtid
               Deltid
               Tidsbegrænset ansættelse
               Selvstændig
               I ALT
               Tabel 3. Oplysninger vedrørende arten af pakkeleveringstjenester leveret af underleverandører til pakkeleveringsvirksomheder (8)
               Underleveran-dørens navn
               Indsam-ling
               sortering
               transport
               omdeling
               Bemærknin-ger
               Antal underleverandører i alt (5)
               Underleveran-dør 1 (10)
               Underleveran-dør 2 (5)
               Underleveran-dør 3 (5)
               Underleveran-dør 4 (5)
               Underleveran-dør 5 (5)
            
            Tekst af billedet
            
               Tabel 4. Navne på underleverandører til pakkeleveringsvirksomheder (11)
               Underleverandør (løbenummer)
               Underleverandørens navn
               Bemærkninger
               (…) (12)
               (…)
               Tabel 5. Enhver offentligt tilgængelig prisliste, som er gældende pr. 1. januar i hvert kalenderår, for pakkeleveringstjenester (13)
               Liste vedlagt som bilag …. ….
               Link(s):
               (1) I overensstemmelse med artikel 4, stk. 5, i forordning (EU) 2018/644 kan de nationale forvaltningsmyndigheder pålægge oplysningskrav ud over dem, der er omhandlet i samme forordnings artikel 4, stk. 3. Kravet om at indgive de i artikel 4, stk. 3, i forordning (EU) 2018/644 omhandlede oplysninger er underlagt samme forordnings artikel 4, stk. 6 og 7.
               (2) I overensstemmelse med artikel 4, stk. 3, skal dette skema indgives senest den 30. juni i hvert kalenderår.
               (3) Medtag forsendelser, der stammer fra aktiviteter i forbindelse med både standardpakker og afsendelse af varer, der håndteres som brevpost.
               (4) Hvis oplysningerne er baseret på et skøn, beskriv da grundlaget herfor.
               (5) Giv oplysninger om de faktiske pakkeleveringstjenester, der er blevet leveret af en virksomhed i en medlemsstat i løbet af det foregående kalenderår (»år, for hvilket der indgives oplysninger«).
               (6) Angiv i tusinde (1 000).
               (7) Angiv i tusinde i den nationale valuta ekskl. moms.
               (8) Giv et skøn over antallet af underleverandører, der leverer tjenester i postleveringskæden.
               (9) Angiv det antal underleverandører, der er involveret i hver relevant etape (kan overstige det samlede antal underleverandører, da nogle af underleverandørerne kan levere tjenester i flere af etaperne).
               (10) Oplys navnene på de fem største underleverandører, og angiv, hvilke etaper i leveringskæden de varetager.
               (11) Giv oplysninger om underleverandører i løbet af det foregående kalenderår.
               (12) Giv oplysningerne direkte i tabellen, eller vedlæg et dokument til dette skema, hvor underleverandørerne er opført.
               (13) Vedlæg listen til dette skema, og angiv link(s), hvis listen er tilgængelig online.